32004R1557
L 283/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1557/2004 НА КОМИСИЯТА
от 1 септември 2004 година
за одобряване на проверките за съответствие със стандартите за търговия, които се прилагат по отношение на определени пресни плодове, които проверки се извършват в Нова Зеландия, преди вноса на плодовете в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 10 от него,
като има предвид, че:
(1)
Член 7 от Регламент (ЕО) № 1148/2001 на Комисията от 12 юни 2001 г. относно проверките за съответствие със стандартите за търговия, приложими за пресни плодове и зеленчуци (2), определя условията за одобрението на проверките за съответствие, които се извършват от определени трети страни, които са заявили желание за това, преди вноса в Общността.
(2)
На 30 април 2004 г. властите в Нова Зеландия изпратиха на Комисията искане за одобрение на проверките които се извършват под отговорността на Новозеландския орган за безопасност на храните (NZFSA) по отношение на ябълките, крушите и плодовете киви. Проверките по отношение на ябълките, крушите и плодовете киви, които целят да се установи съответствието с стандартите за търговия, се предприемат или от Индустриалната инспекция за класифициране, която организация се одитира от страна на одитори, които са били признати от страна на Новозеландския орган за безопасност на храните, или директно от страна на одитори или инспектори, които са били признати от страна на Новозеландския орган за безопасност на храните. Искането, подадено от Нова Зеландия, потвърждава, че горепосочените контролни органи разполагат с необходимите персонал, апаратура и съоръжения за извършване на проверките, и че те използват методи, които са еквивалентни на тези, които са посочени в член 9 от Регламент (ЕО) № 1148/2001, и че пресните плодове, които принадлежат към горепосочените биологични видове и които се изнасят от Нова Зеландия в Общността, отговарят на стандартите за търговия на Общността.
(3)
Информацията, която е била изпратена от страна на държавите-членки до Комисията, показва, че в периода между 1997 г. и 2003 г. много рядко се е случвало да се установи липса на съответствие със стандартите за търговия при внос на пресни плодове и зеленчуци от Нова Зеландия като цяло, и по-конкретно за тези биологични видове, за които е подадено искането.
(4)
Представители на властите на Нова Зеландия са взимали участие в международните опити да се постигне съгласие по отношение на стандартите за търговия с плодове и зеленчуци, в рамките на Работната група по стандартизация на бързоразвалящи се продукти и развитие на качеството към Икономическата комисия за Европа на Организацията на обединените нации (ИКЕ/ООН). Нещо повече, Нова Зеландия взема участие в схемата на Организацията за икономическо сътрудничество и развитие (ОИСР) по отношение на прилагането на международните стандарти за плодове и зеленчуци.
(5)
Следователно проверките по отношение на съответствието, които се провеждат в Нова Зеландия, трябва да бъдат одобрени считано от датата на прилагане на процедурата за административно сътрудничество, предвидена в член 7, параграф 8 от Регламент (ЕО) № 1148/2001.
(6)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Проверките по отношение на съответствието със стандартите за търговия, които се прилагат по отношение на ябълките, крушите и плодовете киви, и които се провеждат в Нова Зеландия преди вноса на плодовете в Общността, се одобряват в съответствие с член 7 от Регламент (ЕО) № 1148/2001.
Член 2
Подробна информация по отношение на официалната институция и контролния орган в Нова Зеландия, както е посочено във втора алинея от член 7, параграф 2 от Регламент (ЕО) № 1148/2001, са изложени в приложение I към настоящия регламент.
Член 3
Сертификатите, посочени във втора алинея от член 7, параграф 3 от Регламент (ЕО) № 1148/2001, които се издават след извършването на проверки, както е посочено в член 1 от настоящия регламент, трябва да бъдат изготвени на бланки, които да бъдат в съответствие с образеца, определен в приложение II към настоящия регламент.
Член 4
Настоящият регламент влиза в сила на двадесетия ден след публикуването муму в Официален вестник на Европейския съюз.
Настоящия регламент се прилага, считано от датата на публикуване в серия С на Официален вестник на Европейския съюз на уведомлението, посочено в член 7, параграф 8 от Регламент (ЕО) № 1148/2001, по отношение на установяването на административно сътрудничество между Общността и Нова Зеландия.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 септември 2004 година.